Adrian Mutu a împlinit în ianuarie 45 de ani și a decis să-și facă un implant de păr și a mers la o clinică specializată din Turcia.
El nu s-a ferit să dezvăluie asta și chiar a povestit cum a decurs totul.
"Începe să te lase și părul, nu mai merge. Timpul nu iartă pe nimeni, puțin în părți mi-am făcut implant. Nu ai văzut la interviuri când bate lumina cum se vede. Zici că îi am pe Robert Niță și pe Messi pe extreme, a trecut timpul. Nu e dureros, am dormit. Durează câteva ore, nu este chiar așa ușor", a spus Adrian Mutu, pentru Fanatik.
Mutu nu este singurul mare fotbalist român care a apelat la această procedură. Gică Popescu, Bogdan Lobonț, Nicolae Dică, Radu Ștefan, Rodion Cămătaru și chiar selecționerul Edi Iordănescu și-au îmbunătățit podoaba capilară, speriați de alopecie.